ທ່ານນາງລິສ ທຣັສ ນາຍົກລັດຖະມົນຕີອັງກິດ ຜູ້ທີ່ມີສາຍຕາແຫຼມຄົມກ່ຽວກັບນະໂຍບາຍຕ່າງປະເທດ ກໍາລັງປະເຊີນກັບຄວາມທ້າທາຍຢູ່ພາຍໃນ
ນາຍັກລັດຖະມົນຕີຄົນໃໝ່ຂອງອັງກິດ ຕ້ອງແກ້ໄຂບັນຫາເງິນເຟີ້, ພະລັງງານ ແລະວິກິດການຕ່າງໆທາງດ້ານເສດຖະກິດ ໃນຂະນະທີ່ທ່ານນາງເປັນຜູ້ນໍາພັກອະນຸລັກນິຍົມທີ່ຖືກແບ່ງແຍກ
ທ່ານນາງລິສ ທຣັສ (Liz Truss) ໄດ້ເຂົ້າຮັບຕຳແໜ່ງເປັນນາຍົກ ລັດຖະມົນຕີ ຂອງປະເທດອັງກິດ ຢ່າງເປັນທາງການ ໃນວັນອັງຄານແລ້ວ, ໂດຍເຂົ້າຮັບໜ້າທີ່ແທນທ່ານບໍຣິສ ຈອນສັນ ເຊິ່ງໄດ້ລາອອກຈາກຕໍາແໜ່ງໃນເດືອນກໍລະກົດທີ່ຜ່ານມາ ອີງຕາມລາຍງານຂອງເຮັນຣີ ຣິຈເວລ ຈາກນະຄອນຫຼວງລອນດອນ, ທ່ານນາງທຣັສຖືກມອງກັນວ່າ ເປັນຜູ້ມັກໃຊ້ກຳລັງທະຫານ ໃນດ້ານນະໂຍບາຍການຕ່າງປະເທດ, ແລະ ທ່ານນາງຍັງໄດ້ ໃຫ້ຄໍາໝັ້ນ ທີ່ຈະເອົາທ່າທີແບບເຂັ້ມແຂງຕໍ່ຕ້ານຣັດເຊຍ ແລະຈີນ ແຕ່ໃນເບື້ອງຕົ້ນ, ທ່ານນາງຈະຕ້ອງປະເຊີນກັບຄວາມທ້າທາຍ ທີ່ໜ້າກັງວົນໃຈຢູ່ພາຍໃນປະເທດ ທິບສຸດາ ຈະນຳເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ມື້ແຫ່ງການປ່ຽນແປງຢູ່ໃນອັງກິດ, ເຊິ່ງເປັນປະເທດທີ່ບໍ່ຄ່ອຍໄດ້ມີປະເພນີແລະວັດທະນະທຳກ່ຽວກັບການສະເຫຼີມສະຫຼອງຫຼາຍປານໃດນັ້ນ ນາຍົກລັດຖະມົນ ຕີທີ່ພົ້ນຈາກຕໍາແໜ່ງ ທ່ານບໍຣສ ຈອນສັນ, ພົບກັບພະຣາຊີນີເອລິສຊາແບັດທີສອງ ໃນວັນອັງຄານທີ່ຜ່ານມາ ຢູ່ທີ່ພະຣາດຊະວັງຂອງເພິ່ນ ໃນສກັອດແລນ ພະຣາຊີນີຜູ້ທີ່ມີພະຊົນມາຍຸ 96 ປີ ບໍ່ສາມາດເດີນທາງໄປນະຄອນຫຼວງລອນດອນໄດ້ ເນື່ອງຈາກເພິ່ນມີບັນຫາທາງດ້ານສຸຂະພາບ ພຽງເວລາບໍ່ເທົ່າໃດຊົ່ວໂມງຫຼັງຈາກນັ້ນ, ທ່ານນາງລິສ ທຣັສ ກໍໄດ້ເດີນທາງໄປທີ່ນັ້ນເຊັ່ນດຽວກັນ, ແລະກໍ່ໄດ້ຖືກຮ້ອງຂໍຈາກພະຣາຊີນີໃຫ້ມີການຈັດຕັ້ງລັດຖະ ບານຊຸດໃໝ່ ທ່ານນາງລິສ ເປັນນາຍົກລັດຖະມົນຕີຄົນທີ 15 ທີ່ໄດ້ຮັບການແຕ່ງຕັ້ງໂດຍພະຣາຊີນິເອລິສຊາແບັດ ຈາກນັ້ນ, ທ່ານນາງລິສ ກໍໄດ້ນັ່ງເຮືອບິນກັບຄືນໄປນະຄອນຫຼວງລອນດອນ ແລະກ່າວຄຳປາໄສທາງໂທລະພາບ ທ່ານນາງລິສ ທຣັສ, ນາຍົກລັດຖະມົນຕີຂອງອັງກິດກ່າວວ່າ: ການເມືອງທີ່ມີລັກສະນະອ່ອນຫວານໃດໆ ແມ່ນເບິ່ງຄືວ່າຈະບໍ່ສາມາດຢູ່ໄດ້ດົນ ທ່ານຈອນ ແຄັມຟ໌ເນີ (John Kampfner), ປະທານຂອງແຊັດແທມເຮົ້າ ກ່າວວ່າ: ເຖິງວ່າຈະມີຄໍາໝັ້ນສັນຍາເພື່ອຕັດພາສີ, ແຕ່ກໍມີລາຍງານວ່າ ທ່ານນາງທຣັສ ຈະນໍາໃຊ້ເງິນໃນຈໍານວນທີ່ສູງເຖິງ 150 ຕື້ໂດລາເຂົ້າໃນການໂຈະຄ່າບິນພະ ລັງງານ ທ່ານນາງໃຫ້ສັນຍາທີ່ຈະຜັກດັນຄ່າໃຊ້ຈ່າຍເຂົ້າໃນດ້ານຄວາມໝັ້ນຄົງເຖິງ 3 ເປີເຊັນຂອງຍອດຜະລິດຮວມພາຍໃນ ຫຼື GDP, ເຊິ່ງມີການຄາດກັນວ່າ ອາດຈະມີມູນຄ່າສູງເຖິງ 180 ຕື້ໂດລາ ໃນຂະນະດຽວກັນ, ທ່ານນາງຍັງຄົງໃຫ້ຄໍາໝັ້ນສັນຍາທີ່ຈະຊ່ວຍເຫຼືອດ້ານການທະຫານແລະດ້ານມະນຸດສະທໍາແກ່ຢູເຄຣນ ຕໍ່ໄປ ທ່ານໂວໂລດີເມຍ ເຊເລັນສກີ, ປະທານາທິບໍດີຢູເຄຣນ ກ່າວເປັນພາສາຢູເຄຣນວ່າ: ໃນຖານະລັດຖະມົນຕີຂອງລັດຖະບານ, ທ່ານນາງທຣັສໄດ້ສະແດງຈຸດຢືນທີ່ໜັກ ແໜ້ນຕໍ່ ຈີນ ທ່ານນຽລ ເມລວິນ (Neil Melvin), ຈາກສະຖາບັນ Royal United Services Institute ກ່າວວ່າ: ທ່ານນາງທຣັສ ຍັງໄດ້ໃຫ້ຄໍາໝັ້ນທີ່ຈະຍົກເລີກວັກສຳຄັນຂອງຂໍ້ຕົກລົງ ເບຣກຊິດທ໌ (Brexit) ທີ່ທ່ານບໍຣິສ ຈອນສັນ ໄດ້ເຊັນລົງນາມກັບສະຫະພາບຢູໂຣບ ກ່ຽວກັບເລື້ອງໄອຣ໌ແລນເໜືອ ທ່ານຈອນ ແຄັມຟ໌ເນີ ກ່າວວ່າ: ປະທານາທິບໍດີສະຫະລັດ ທ່ານໂຈ ໄບເດັນ ໄດ້ກ່າວສະແດງຄວາມຍິນດີນໍາທ່ານນາງທຣັສຜ່ານທາງທວິດເຕີ້ວ່າ ທ່ານມີຄວາມຕັ້ງໃຈທີ່ຈະຮ່ວມງານກັບທ່ານນາງ ເພື່ອ ‘ຄວາມສໍາພັນພິເສດ’ ທີ່ເລິກເຊິ່ງ ກັບປະເທດອັງກິດຕໍ່ໄປ ທ່ານຈອນ ແຄມຟ໌ເນີ ກ່າວວ່າ: ບັນດານັກວິເຄາະກ່າວວ່າ ມັນບໍ່ຄ່ອຍມີເລີຍ ທີ່ນາຍົກລັດຖະມົນຕີຈະຕ້ອງປະເຊີນກັບບັນຫາທີ່ຮ້າຍແຮງຕ່າງໆຢ່າງຫຼວງຫຼາຍໃນຂະນະເຂົ້າດໍາລົງຕໍາແໜ່ງ